KUN.UZ saytida 17 yoshli Yosinxon qori qidirilayotgani haqida e’lon chiqqan edi. Bugun tahririyatga o‘smirning otasi Abdulbosit qori qo‘ng‘iroq qildi. Uning aytishicha, Yosinxon qori topilgan. Yosinxon qori joriy yilning 27 may kuni tong saharda Chilonzor 5-mavzeda yashab turgan uyidan chiqib ketib, yo‘qolgandi. Tahririyat mazkur savobli ishga hissa qo‘shgan barcha fuqarolarga Yosinxon qorining ota-onasi nomidan tashakkur bildiradi.